# data[].attributes.headline
 Ναταλία Π. Η Ανάσταση του Χριστού να δώσει φως στις ζωές μας!

# data[].attributes.subject
 Ναταλία Π. Η Ανάσταση του Χριστού να δώσει φως στις ζωές μας!

# data[].attributes.body
Λαζαρινά κάλαντα το Σάββατο του Λαζάρου.

Την ημέρα αυτή, τα παιδιά γυρνούν στις γειτονιές και τραγουδούν για να διηγηθούν, την θλιμμένη ιστορία του αγαπημένου φίλου του Χριστού και για να πουν παινέματα στους νοικοκυραίους. Κρατούσαν ένα καλαθάκι στολισμένο με λουλουδάκια ή βάγια και οι νοικοκυραίοι, το γεμίζουν με αυγά που θα έβαφαν τη Μ. Πέμπτη και χρήματα.

ΚΑΛΑΝΤΑ ΛΑΖΑΡΙΝΑ

Ήρθε ο Λάζαρος

ήρθαν και τα βάγια

ήρθε και η Κυριακή

που τρώνε τα ψάρια

ήρθε και η μάνα σου από τη πόλη

σού’ φερε χαρτί και κομπολόι.

Γράψε Θόδωρε και εσύ Δημήτρη

γράψε Λεμονιά και Κυπαρίσσι.

Οι κοτούλες μας αυγά γεννούνε

και οι φωλίτσες δεν χωρούνε

δώσε και σε εμάς για να χαρούμε

και του χρόνου να τα ξαναπούμε.

# data[].attributes.headline
Αγνή Κ. Εύχομαι το Άγιο Φως της Ανάστασης να γεννήσει στις ψυχές όλων μας αγάπη και ελπίδα!

# data[].attributes.subject
Αγνή Κ. Εύχομαι το Άγιο Φως της Ανάστασης να γεννήσει στις ψυχές όλων μας αγάπη και ελπίδα!

# data[].attributes.body
Στέλιος Σπεράντσας – Ποιήματα

Η Λαμπρή

Νάτην η λαμπρή με τα λουλούδια.
κόψετε παιδιά την πασχαλιά
κι όλα με χαρές και με τραγούδια
τρέξετε ν᾿ αλλάξωμε φιλιά.
Σήμαντρα γλυκά βαρούν ακόμα
και μοσχοβολούν οι εκκλησιές,
μόσχος τα φιλιά στο κάθε στόμα,
τα φιλιά της άνοιξης δροσιές.
Πάμε να στρωθούμε στο χορτάρι
και τ᾿ αρνί μας ψήνεται σιγά.
Και με της Ανάστασης τη χάρη
φέρτε να τσουγκρίσουμε τ᾿ αυγά.

# data[].attributes.headline
Σπύρος Δ. Καλή Ανάσταση, με υγεία και ευτυχία!

# data[].attributes.subject
Σπύρος Δ. Καλή Ανάσταση, με υγεία και ευτυχία!

# data[].attributes.body
Μεγάλη Δευτέρα, μεγάλη μέρα.

Μεγάλη Τρίτη, ο Χριστός εκρίθη.

Μεγάλη Τετάρτη, ο Χριστός εχάθη.

Μεγάλη Πέμπτη, ο Χριστός ευρέθη

Μεγάλη Παρασκευή, ο Χριστός στο καρφί.

Μεγάλο Σαββάτο, ο Χριστός στον τάφο.

Κυριακή Λαμπρή, τσουρέκι, αυγό, και σουβλιστό αρνί.

# data[].attributes.headline
Μαρία Π. Εύχομαι αυτό το Πάσχα η Ανάσταση του Κυρίου να φέρει τη λύτρωση στις ψυχές όλων μας! Καλό Πάσχα!

# data[].attributes.subject
Μαρία Π. Εύχομαι αυτό το Πάσχα η Ανάσταση του Κυρίου να φέρει τη λύτρωση στις ψυχές όλων μας! Καλό Πάσχα!

# data[].attributes.body
Η Ανάσταση

Και γέμισε χαρά,
λουλούδισε η ψυχή μου σαν το κρίνο.

Κι ανοίγω της λαχτάρας τα φτερά,
ψηλά μες στης αυγής τα φωτερά
γαλάζιο ένα αστροφώς κι εγώ να γίνω.

Ανάσταση.

Τα σήμαντρα χτυπούν.

Κι όλα τα δένδρα ανθίζουν πέρα ως πέρα.

Στον κόσμο αυτό ας μάθουν ν᾿ αγαπούν
όσοι το μίσος έσπειραν κι ας πουν
«Χριστός Ανέστη ετούτη την ημέρα».

Στέλιος Σπεράντσας (Σμύρνη 1888 – Αθήνα 1962)

Στέλιος Σπεράντσας – Ποιήματα

# data[].attributes.headline
Φωτεινή Κ. Η Ανάσταση του Θεανθρώπου να μας δείξει το δρόμο προς την αγαλλίαση και την απόλυτη ευτυχία.

# data[].attributes.subject
Φωτεινή Κ. Η Ανάσταση του Θεανθρώπου να μας δείξει το δρόμο προς την αγαλλίαση και την απόλυτη ευτυχία.

# data[].attributes.body
Κώστας Βάρναλης, [Ανάσταση]

«Άκου τον ξάστερο ουρανό, πώς οι καμπάνες σιούνε.
Όπου καρδιά, χαρμόσυνες λαχτάρες απαντούνε.

Ανάστασ’ είναι σήμερα. Παιδιά, γυναίκες, γέροι
κόκκινο αυγό στην τσέπη τους, χρυσό κερί στο χέρι.

Όσ’ άστρα ναι στον ουρανό, τόσα στον κάμπο κρίνα.
Όλ’ έχουνε στην καθαρή ψυχήν Απρίλη μήνα.

Της εκκλησιάς φουντώσανε δάφνη πολλήν οι στύλοι.
Ειρήνη! Ειρήνη! Φιληθήτε οχτροί μαζί και φίλοι.»
(απόσπασμα από το ποίημα «Γυναίκα», Κ. Βάρναλης, Ποιητικά, εκδ. Κέδρος)

# data[].attributes.headline
Αγγελοπούλου Χρυσούλα. Χρόνια πολλά όμορφα με υγεία, αγάπη, χαρά και ανάταση προσωπική και οικογενειακή

# data[].attributes.subject
Αγγελοπούλου Χρυσούλα. Χρόνια πολλά όμορφα με υγεία, αγάπη, χαρά και ανάταση προσωπική και οικογενειακή

# data[].attributes.body
Αναστάσεως ημέρα,/ λαμπρυνθώμεν λαοί
Πάσχα Κυρίου, Πάσχα,/ εκ γαρ θανάτου προς ζωήν
και εκ γης προς ουρανόν, Χριστόςο Θεός
τρανώς ακουσώμεθα,/ επινίκιον άδοντας. […]
Προσέλθωμεν λαμπαδηφόροι/ τω προϊόντι
Χριστώ εκ του μνήματος,/ ως νυμφίω, και συνεορτάσωμεν
τας φιλεόρτοις τάξεσι,/ Πάσχα Θεού το σωτήριον. […]
Γυναίκες μετά μύρων θεόφρονες/ οπίσω σου έδραμον
ον δε ως θνητόν,/ μετά δακρύων εζήτουν
προσεκύνησαν χαίρουσαι/ ζώντα Θεόν
και Πάσχα το μυστικόν/ σοις Χριστέ μαθηταίς ευηγγελίσαντο.”
(Ιωάννη Δαμασκηνού, Υμνολογία)

# data[].attributes.headline
Πανά Δέσποινα. Χριστός Ανέστη! Το Φως της Ανάστασης να χαρίζει ελπίδα, αδελφοσύνη, αισιοδοξία και δύναμη!

# data[].attributes.subject
Πανά Δέσποινα. Χριστός Ανέστη! Το Φως της Ανάστασης να χαρίζει ελπίδα, αδελφοσύνη, αισιοδοξία και δύναμη!

# data[].attributes.body
Κωστής Παλαμάς, “Ανάσταση”

“Ανάσταση κι αγάπη λαμπερή,
κάθε καμπάνα χαρωπά σημαίνει
και ξημερώνει μέρα και φορεί
στολή μ’ αστέρια κ’ άνθια κεντημένη…

και μέσα στην καρδιά μου μυστικά
νιώθω να ξημερώνει μια ημέρα,
με κάλλη πλέον μαγικά,
απ’ όσα είναι στη γη και στον αιθέρα.”

# data[].attributes.headline
Αθανασία Κ. Το Άγιο Φως της Ανάστασης ας γεννήσει στις ψυχές όλων μας αγάπη και ελπίδα για τη ζωή.

# data[].attributes.subject
Αθανασία Κ. Το Άγιο Φως της Ανάστασης ας γεννήσει στις ψυχές όλων μας αγάπη και ελπίδα για τη ζωή.

# data[].attributes.body
Διονύσιος Σολωμός, Η ημέρα της Λαμπρής

Χριστός Ανέστη! Νέοι, γέροι και κόρες,
Όλοι, μικροί μεγάλοι, ετοιμαστήτε∙
Μέσα στες εκκλησίες τες δαφνοφόρες
Με το φως της χαράς συμμαζωχτήτε∙
Ανοίξτε αγκαλιές ειρηνοφόρες
Ομπροστά στους Αγίους και φιληθήτε∙
Φιληθήτε γλυκά χείλη με χείλη,
Πέστε: Χριστός Ανέστη, εχθροί και φίλοι.

# data[].attributes.headline
Παναγιώτα Τσ. Το Φως της Ανάστασης να χαρίζει ελπίδα, αδελφοσύνη, αισιοδοξία και δύναμη!﻿

# data[].attributes.subject
Παναγιώτα Τσ. Το Φως της Ανάστασης να χαρίζει ελπίδα, αδελφοσύνη, αισιοδοξία και δύναμη!﻿

# data[].attributes.body
Έθιμο: Το Σάββατο του Λαζάρου

Την ημέρα αυτή, οι νοικοκυρές, φτιάχνουν στριφτά κουλουράκια τα Λαζαράκια, συμβολίζοντας με τον τρόπο αυτό το σώμα του Λαζάρου που ήταν τυλιγμένο στο σάβανο.

# data[].attributes.headline
Παναγιώτης Ηλ. Καλή Ανάσταση σε όλες και όλους!

# data[].attributes.subject
Παναγιώτης Ηλ. Καλή Ανάσταση σε όλες και όλους!

# data[].attributes.body
Πασχαλινά κάλαντα

Τα Ρουσάλια

Καλώς σ’ έβραμε αφέντη, άρχοντά μου και λεβέντη
Να στα πούμε τα Ρουσάλια, πέστε τα ρε παλικάρια
Να στα πούμε σένα πρώτα, που σε βρήκαμε στην πόρτα
Και ξιστέρου της κυράς μας και της ρουσοπέρδικάς μας
Κάτω σ’ ένα περιβόλι, δάφνη και μηλιά μαλώνει
Δάφνης πήρα εγώ κλωνάρι, να με πάρει το ποτάμι
Να με πάει δύση-δύση, κάτω στη γιαλέρνια βρύση
Όπου πλένουν οβριοπούλες, καματίζουν τουρκοπούλες
Βάλε το δεξί σου χέρι, μες στην αργυρή σου τσέπη
Βγάλε το εικοσιπεντάρι, δος το του σαχανατάρη
Να σας πούμε Χριστός Ανέστη, που ετάφη και ανέστη.

# data[].attributes.headline
Ιωάννα Κ. Εύχομαι σε όλους καλό Πάσχα και χρόνια πολλά! Μακάρι το φως της Αναστάσεως του Χριστού να λάμπει στις καρδιές όλων μας!

# data[].attributes.subject
Ιωάννα Κ. Εύχομαι σε όλους καλό Πάσχα και χρόνια πολλά! Μακάρι το φως της Αναστάσεως του Χριστού να λάμπει στις καρδιές όλων μας!

# data[].attributes.body
Αίνιγμα

Με λαμπάδες και αυγά

πάνε και στην εκκλησιά

για να πουν ΧΡOΝΙΑ ΠΟΛΛA

Τι είναι........Η ΑΝΑΣΤΑΣΗ ΤΟΥ ΚΥΡΙΟΥ

# data[].attributes.headline
Άρης Μ. Η Ανάσταση του Θεανθρώπου να μας δείξει το δρόμο προς την αγαλλίαση και την απόλυτη ευτυχία.

# data[].attributes.subject
Άρης Μ. Η Ανάσταση του Θεανθρώπου να μας δείξει το δρόμο προς την αγαλλίαση και την απόλυτη ευτυχία.

# data[].attributes.body
Αίνιγμα

Τα κόκκινα όλα φορούν μα,

τα άλλα τα χτυπούν.

Με τσουγκρίσματα πολλά,

όλοι λένε Χρόνια Πολλά,

Τι είναι......ΤΑ ΚΟΚΚΙΝΑ ΑΥΓΑ

# data[].attributes.headline
Ασημίνα Ν. Καλό Πάσχα.

# data[].attributes.subject
Ασημίνα Ν. Καλό Πάσχα.

# data[].attributes.body
Αίνιγμα

Τα τυλίγουν και φουσκώσουν,

σαν ψηθούν σε αναστατώνουν.

Τι είναι......ΤΑ ΤΣΟΥΡΕΚΙΑ

# data[].attributes.headline
Ελεάννα Ν. Χριστός Ανέστη! 

# data[].attributes.subject
Ελεάννα Ν. Χριστός Ανέστη! 

# data[].attributes.body
Αίνιγμα

Τη Λαμπρή, πάντα ανθίζω

κι ευωδιά σε όλους χαρίζω

Τι είναι.......Η ΠΑΣΧΑΛΙΑ

# data[].attributes.headline
Παναγιώτα Στ. Η Ανάσταση του Κυρίου να φέρει ειρήνη στη ζωή μας!

# data[].attributes.subject
Παναγιώτα Στ. Η Ανάσταση του Κυρίου να φέρει ειρήνη στη ζωή μας!

# data[].attributes.body
Αίνιγμα

Η νονά μου τη χαρίζει

με στολίδια τη γεμίζει

και στην εκκλησιά μαζί

θα την πάρω την Λαμπρή.

Τι είναι.......Η ΛΑΜΠΑΔΑ

# data[].attributes.headline
Δόμνα Σ. Η Ανάσταση του Χριστού να δώσει πνευματική ανάταση στις ζωές μας!

# data[].attributes.subject
Δόμνα Σ. Η Ανάσταση του Χριστού να δώσει πνευματική ανάταση στις ζωές μας!

# data[].attributes.body
Αίνιγμα

Με λουλούδια τον στολίζουν

σε όλο το χωριό γυρίζουν.

Τι είναι.......Ο ΕΠΙΤΑΦΙΟΣ

# data[].attributes.headline
Νίκος Μ. Εύχομαι σε όλους καλό Πάσχα και χρόνια πολλά! 

# data[].attributes.subject
Νίκος Μ. Εύχομαι σε όλους καλό Πάσχα και χρόνια πολλά! 

# data[].attributes.body
Αίνιγμα

Με καλάθια τα παιδιά

τριγυρνούν στη γειτονιά,

τραγουδάκια λένε γλυκά

και μαζεύουνε αυγά.

Τι είναι........ΤΑ ΚΑΛΑΝΤΑ ΤΩΝ ΒΑΙΩΝ

# data[].attributes.headline
Αποστόλης Στ. Καλή Ανάσταση, με υγεία και φώτιση!

# data[].attributes.subject
Αποστόλης Στ. Καλή Ανάσταση, με υγεία και φώτιση!

# data[].attributes.body
Αίνιγμα

Στο λιβάδι πινελιές

του Χριστού είναι σταλιές.

Τι είναι.......ΟΙ ΠΑΠΑΡΟΥΝΕΣ

# data[].attributes.headline
Φωτεινή Π. Εύχομαι ήρεμες όμορφες και χαρούμενες πασχαλιάτικες μέρες, με υγεία και αγάπη! Καλό Πάσχα!

# data[].attributes.subject
Φωτεινή Π. Εύχομαι ήρεμες όμορφες και χαρούμενες πασχαλιάτικες μέρες, με υγεία και αγάπη! Καλό Πάσχα!

# data[].attributes.body
Το Πασχαλινό αυγό συμβολίζει εκτός των άλλων και τον τάφο από τον οποίο αναστήθηκε ο Χριστός. Το βρασμένο αυγό, συμβολίζει τον θανατωμένο Χριστό, που με το τσούγκρισμα κατά την Ανάσταση, ανασταίνεται και μας γεμίζει ελπίδα για την νέα ζωή, πιο χαρούμενη και ευτυχισμένη. Το τσόφλι συμβολίζει τον τάφο του Κυρίου και το σπάσιμό του το άνοιγμα του τάφου, τη μετακίνηση της πέτρας που το σκεπάζει και την έξοδο του Χριστού. Μεταφέρει παντού, την αγάπη, την θυσία, την Ανάσταση, την ανθρωπιά.

# data[].attributes.headline
Χρυσούλα Κ. Σαν τη λάμψη του κεριού να είναι φωτισμένες οι καρδιές μας!

# data[].attributes.subject
Χρυσούλα Κ. Σαν τη λάμψη του κεριού να είναι φωτισμένες οι καρδιές μας!

# data[].attributes.body
Η σφαγή του αμνού, σύμφωνα με την επικρατέστερη άποψη, συμβολίζει τη θυσία του ίδιου του Χριστού «ως του αμνού του Θεού του αίροντος τας αμαρτίας του κόσμου», σχετίζεται με τα «Εγκώμια», όπου η Παναγία «ηλάλαζεν», καθώς έβλεπε τον υιό της, «τον άρνα, εν σφαγή».

# data[].attributes.headline
Σταυρούλα Δ. Καλό Πάσχα! Ο Χριστός να μας δώσει τη δύναμη να πετύχουμε τη δική μας πνευματική ανάσταση!

# data[].attributes.subject
Σταυρούλα Δ. Καλό Πάσχα! Ο Χριστός να μας δώσει τη δύναμη να πετύχουμε τη δική μας πνευματική ανάσταση!

# data[].attributes.body
Με το προζύμι της Μ. Τετάρτης ζυμώνουν τα κουλούρια του Πάσχα και τις λαμπροκουλούρες που τις κεντούν και τις στολίζουν με κόκκινα αυγά. Επίσης, φτιάχνουν το πασχαλινό τσουρέκι που συμβολίζει την Ανάσταση, καθώς το αλεύρι «ζωντανεύει» και γίνεται ψωμί.

# data[].attributes.headline
Νίκη Μ. Καλό Πάσχα σε όλους, με υγεία, δύναμη, ευτυχία και αγάπη!

# data[].attributes.subject
Νίκη Μ. Καλό Πάσχα σε όλους, με υγεία, δύναμη, ευτυχία και αγάπη!

# data[].attributes.body
Το κουνέλι, το χαριτωμένο ζωντανό συνδέεται με το Πάσχα λόγω της αυξημένης αναπαραγωγικής του ικανότητας και της γονιμότητας αλλά και ίσως λόγω του ότι σε πολλούς πολιτισμούς τα κουνελάκια είναι άγγελιοφόροι θεικών μηνυμάτων.

# data[].attributes.headline
Ειρήνη Π. Ήρεμες, χαρούμενες και όμορφες πασχαλινές μέρες, με υγεία και αγάπη! Καλό Πάσχα!

# data[].attributes.subject
Ειρήνη Π. Ήρεμες, χαρούμενες και όμορφες πασχαλινές μέρες, με υγεία και αγάπη! Καλό Πάσχα!

# data[].attributes.body
Το κάψιμο του Ιούδα.

Ο Ιούδας θεωρείται η προσωποποίηση του κακού και της αμαρτίας και του αξίζει η τιμωρία. Εκτυλίσσεται τη νύχτα της Ανάστασης ή το απόγευμα της Κυριακής του Πάσχα με πρωταγωνιστή ένα πάνινο ανθρώπινο ομοίωμα του Ιούδα, το οποίο είναι παραγεμισμένο με άχυρα και εύφλεκτες ύλες.

© SanSimera.gr

# data[].attributes.headline
Μυρτώ Τ. Το Άγιο Φως, ας φωτίζει τις ψυχές μας.

# data[].attributes.subject
Μυρτώ Τ. Το Άγιο Φως, ας φωτίζει τις ψυχές μας.

# data[].attributes.body
Μπότηδες

Με το σήμα της πρώτης Ανάστασης στις 11 το πρωί, οι κάτοικοι της Κέρκυρας πετούν τεράστια κανάτια γεμάτα νερό – τους μπότηδες – από τα μπαλκόνια τους. Πρόκειται για πήλινα κανάτια με στενό στόμιο και δυο χερούλια στο πλάι για τη μεταφορά τους. Τα μπαλκόνια είναι στολισμένα και οι κάτοικοι δένουν στους μπότηδες κόκκινες κορδέλες – το κόκκινο είναι το χρώμα της Κέρκυρας.

# data[].attributes.headline
Ελπίδα Χ. Το Πάσχα ας μας βρει με περισσότερα χαμόγελα, υγεία και ευτυχία.

# data[].attributes.subject
Ελπίδα Χ. Το Πάσχα ας μας βρει με περισσότερα χαμόγελα, υγεία και ευτυχία.

# data[].attributes.body
Πολύχρωμα φαναράκια-αερόστατα στον ουρανό το βράδυ της Ανάστασης.

Στο Λεωνίδιο Αρκαδίας αφήνουν φαναράκια – αερόστατα. Ανεβαίνουν στον ουρανό για να δηλώσουν την Ανάσταση της ψυχής και τον εξορκισμό κάθε κακού,

# data[].attributes.headline
Μιχαέλα Μ. Εύχομαι το Άγιο Φως να φωλιάσει μέσα στις καρδιές όλων μας και να φέρει ευλογία σε κάθε μας βήμα! Καλό Πάσχα, με υγεία, πίστη και πρόοδο.

# data[].attributes.subject
Μιχαέλα Μ. Εύχομαι το Άγιο Φως να φωλιάσει μέσα στις καρδιές όλων μας και να φέρει ευλογία σε κάθε μας βήμα! Καλό Πάσχα, με υγεία, πίστη και πρόοδο.

# data[].attributes.body
Ρουκετοπόλεμος στο Βροντάδο της Χίου το βραδυ του Μ. Σαββάτου.

Έχει τις ρίζες του στην Τουρκοκρατία. Δεν παύει να είναι ένα επικίνδυνο έθιμο. Είναι το γνωστό έθιμο των ρουκετών όπου οι δυο μεγαλύτερες ενορίες – ο Άγιος Μάρκος και η Παναγία η Ερυθιανή-, οι οποίες βρίσκονται σε απόσταση 400 μέτρων-, ανταλλάσσουν πυρά.

# data[].attributes.headline
Τάσος Μ. Η χαρά της Αναστάσεως να μας εμπνέει και να φωτίζει όλη σας τη ζωή! Χρόνια Πολλά!

# data[].attributes.subject
Τάσος Μ. Η χαρά της Αναστάσεως να μας εμπνέει και να φωτίζει όλη σας τη ζωή! Χρόνια Πολλά!

# data[].attributes.body
Τα Κάλαντα της Μεγάλης Παρασκευής, έχουν θρηνητικό χαρακτήρα και αναφέρονται στη Σταύρωση του Χριστού.

Το πρωί της Μεγάλης Παρασκευής ομάδες παιδιών γυρνούν από σπίτι σε σπίτι και τραγουδούν το μοιρολόι «Σήμερα μαύρος ουρανός», γνωστό και ως «Μοιρολόι της Παναγίας».

Το Μοιρολόι της Παναγίας

Σήμερον μαύρος ουρανός, σήμερον μαύρη μέρα
σήμερον όλοι θλίβονται και τα βουνά λυπούνται,
σήμερον έβαλαν βουλή οι άνομοι Εβραίοι,
οι άνομοι και τα σκυλιά και οι τρισκαταραμένοι,
για να σταυρώσουν τον Χριστό, τον πάντων βασιλέα.
Ο Κύριος ηθέλησε να μπει σε περιβόλι
να λάβει δείπνο μυστικό, να μην το λάβουν όλοι.

Η Παναγιά η Δέσποινα καθόταν μοναχή της,
τας προσευχάς της έκανε για το Μονογενή της.
Φωνή εξήλθ’ εξ ουρανού υπ’ αρχαγγέλου στόμα
σώνουν Κυρά μου οι προσευχές, σώνουν και οι μετάνοιες
και τον Υιό Σου πιάσανε και στον φονιά τον πάνε.
Σαν κλέφτη τον επιάσανε και σαν φονιά τον πάνε
και στου Πιλάτου τις αυλές εκεί τον τυραννάνε.

- Χαλκιά, χαλκιά, φτιάσε καρφιά, φτιάσε τρία περόνια.
Και κείνος ο παράνομος βαρεί και φτιάνει πέντε.
Συ, φαραέ, που τα ’φτιασες, πρέπει να μας διδάξεις.
- Βάλτε τα δυό στα πόδια του, τ’ άλλα τα δυό στα χέρια,
το πέμπτο το φαρμακερό βάλτε το στην καρδιά Του
να τρέξει αίμα και νερό να λιγωθεί η καρδιά του.
Η Παναγιά πλησίασε και τα δεξιά κοιτάξει, κανένα δε γνωρίζει.

Κοιτά και δεξιότερα, βλέπει τον Αη Γιάννη:
- Αη Γιάννη, Αη Γιάννη Πρόδρομε και Βαπτιστά του Υιού μου,
μην είδες τον Υιόκα μου τον διδάσκαλό σου;
- Δεν έχω στόμα να σου πω, γλώσσα να σου μιλήσω
Δεν έχω χέρι, πάλαμο για να σου Τον εδείξω.
Βλέπεις εκείνον τον γυμνό τον παραπονεμένο
όπου φορεί πουκάμισο στο αίμα βουτηγμένο;
Εκείνος είναι ο Γιόκα Σου και ο Διδάσκαλός Σου.

Η Παναγιά του μίλησε, η Παναγιά του λέει:
- Δε μου μιλείς παιδάκι μου, δε μου μιλείς παιδί μου;
- Τι να σου πω Μανούλα μου που διαφορά δεν έχεις;
Μόνο το Μέγα Σάββατο κοντά το μεσημέρι
που θα λαλήσει ο πετεινός, σημαίνουν οι καμπάνες.

Πηγή:https://www.sansimera.gr/articles/584/175

© SanSimera.gr

# data[].attributes.headline
Ντάρα Ιλ. Χριστός Ανέστη! Η Ανάσταση του Κυρίου να αναστήσει μέσα μας την Ελπίδα και την Αγάπη!

# data[].attributes.subject
Ντάρα Ιλ. Χριστός Ανέστη! Η Ανάσταση του Κυρίου να αναστήσει μέσα μας την Ελπίδα και την Αγάπη!

# data[].attributes.body
Πασχαλινή λαμπάδα

Έρχεται από την εποχή που οι χριστιανοί βαφτίζονταν το Μεγάλο Σάββατο και την Κυριακή του Πάσχα, αποτελώντας σύμβολο του νέου φωτός του Χριστού, το οποίο θα φωτίσει την ψυχή του βαφτιζόμενου. Ένας άλλος συμβολισμός της λαμπάδας είναι ότι αναπαριστά το φως που έφερε ο Χριστός στην ανθρωπότητα νικώντας το θάνατο και το σκοτάδι, μέσω της Ανάστασης του. Το χρώμα έχει ιδιαίτερη σημασία. Την Μεγάλη Παρασκευή οι πιστοί κρατάνε καφέ λαμπάδες στον Επιτάφιο, μιας και το χρώμα αυτό συμβολίζει το πένθος των πιστών για τα Πάθη και το θάνατο του Χριστού. Αντίθετα το Μεγάλο Σάββατο κρατάνε συνήθως στην Ανάσταση λευκές λαμπάδες, καθώς το χρώμα τους υποδηλώνει τον εορτασμό για τη χαρά της Ανάστασης. Παράλληλα, το Άγιο φως, με το οποίο ανάβουν την λαμπάδα κατά την Ανάσταση, συμβολίζει το φως της γνώσης, της ζωής και της αγάπης.

# data[].attributes.headline
Βασιλική Χρ. Εύχομαι ένα υπέροχο Πάσχα σε εσάς και την οικογένειά σας.

# data[].attributes.subject
Βασιλική Χρ. Εύχομαι ένα υπέροχο Πάσχα σε εσάς και την οικογένειά σας.

# data[].attributes.body
Τo τσουρέκι

Το όνομα «τσουρέκι» προέρχεται από την τουρκική λέξη «corek» και σημαίνει: ψωμί το οποίο περιέχει μαγιά. Εκτός από το τσουρέκι, υπάρχουν και άλλα είδη Πασχαλινών ψωμιών, που ονομάζονται «λαμπροκούλουρα». Το ψωμί συμβολίζει την ανάσταση του Χριστού, καθώς το αλεύρι ζωντανεύει και μεταμορφώνεται σε ψωμί. Το σχήμα των ψωμιών ποικίλλει ανάλογα με τις παραδόσεις κάθε τόπου. Το πιο γνωστό είναι η πλεξούδα, με ή χωρίς κόκκινο αβγό στο κέντρο. Οι πλεξούδες και οι κόμποι συμβόλιζαν την απομάκρυνση των κακών πνευμάτων στους ειδωλολατρικούς χρόνους.

# data[].attributes.headline
Αλεξάνδρα Τσ. Το Πάσχα είναι μια γιορτή αλληλεγγύης και ελπίδας! Εύχομαι να έχετε τη φώτιση αυτών των ημερών στη ζωή σας. Καλή Ανάσταση!

# data[].attributes.subject
Αλεξάνδρα Τσ. Το Πάσχα είναι μια γιορτή αλληλεγγύης και ελπίδας! Εύχομαι να έχετε τη φώτιση αυτών των ημερών στη ζωή σας. Καλή Ανάσταση!

# data[].attributes.body
Τα βάγια

Την Κυριακή των Βαΐων, γιορτάζεται η θριαμβευτική είσοδος του Χριστού στα Ιεροσόλυμα, όλοι οι ναοί στολίζονται με κλαδιά από βάγια, από φοίνικες ή από άλλα νικητήρια φυτά, όπως δάφνη, ιτιά, μυρτιά και ελιά. Μετά τη λειτουργία μοιράζονται στους πιστούς. Το έθιμο αυτό προέρχεται από τον 9ο αιώνα, καθώς τα πρώτα χριστιανικά χρόνια, στα Ιεροσόλυμα, ο επίσκοπος έμπαινε στην πόλη, αναπαριστάνοντας αυτό το γεγονός. Στους βυζαντινούς χρόνους γινόταν «ο περίπατος του αυτοκράτορα», από το παλάτι προς τη Μεγάλη Εκκλησία, κατά τον οποίο ο αυτοκράτορας μοίραζε στον κόσμο βάγια και σταυρούς και ο Πατριάρχης σταυρούς και κεριά. Με τα βάγια οι πιστοί στόλιζαν τους τοίχους των σπιτιών και το εικονοστάσι τους. Τα βάγια τα έπλεκαν σε πάρα πολλά σχέδια το πιο συνηθισμένο όμως ήταν ο σταυρός.